laion/Wikipedia-Exotic huggingface dataset:
טמבטוצ'ן קסניון

טמבטוצ'ן קסניון (שם מדעי: Thambetochen xanion) הוא מין ברווז נכחד מהקבוצה מואה נאלו, אשר חי בהוואי בסוף ההולוקן. הוא השתייך לסוג טמבטוצ'ן, לצד המין הקרוב הגדול יותר טמבטוצ'ן צ'אוליודוס. פירוש השם של המין מיוונית הוא: "xanion" - "מסרק", עקב השוליים דמויי-השיניים שעל הלסתות. ברווז זה התגלה ב-1991 מתת-מאובנים שנמצאו בידי החוקרים סטורס ל' אולסון, הלן פ' ג'יימס, אקי סינוטו ואריק קומרי באי אואהו. הוא היה קטן יותר וחסון פחות מקרובו לסוג מהאי מולוקאי ומאווי. בדומה לקרוביו הוא היה חסר יכולת תעופה. הוא ניזון מצמחייה קשיחה בעזרת הלסתות המשוננות שלו ואולי חי בקבוצות קטנות. הוא נכחד עם בוא הפולינזים לאיי הוואי והבאת מינים פולשים טורפים לאיים. מדיה וקבצים בנושא טמבטוצ'ן קסניון בוויקישיתוף טמבטוצ'ן קסניון, באתר GBIF (באנגלית)
טמבטוצ'ן

טמבטוצ'ן (שם מדעי: Thambetochen) הוא סוג של ברווז נכחד מהקבוצה מואה נאלו, אשר חיו באיי הוואי והיו חסרי יכולת תעופה. בסוג זה נכללו שני מינים שנחשבו בינוניים בקבוצה, אך עדיין היו גדולים מהברווזים החיים בימינו. תת-מאובנים של המין טמבטוצ'ן צ'אוליודוס התגלו באיים מאווי ומולוקאי. ממצאי המין טמבטוצ'ן קסניון התגלו באי אואהו. ברווזים אלה היו גדולים, בעלי מבנה רגליים חזקות אך בעלי כנפיים פשוטות שלא התאימו לתעופה. הם היו בעלי מקורים גדולים ומשוננים והם מילאו את הגומחה של אוכלי הצמחים הגדולים של הוואי, הריקה יחסית מיונקים. הם נכחדו לחלוטין עם בוא הפולינזים לאיים, אשר הרגו אותם, הבריחו אותם מבתי גידולם והפיצו טורפים כמו חולדות וחיות בית אחרות ששדדו את ביציהם ואפרוחיהם. טמבטוצ'ן צ'אוליודוס (Thambetochen chauliodous) טמבטוצ'ן קסניון (Thambetochen xanion) מדיה וקבצים בנושא טמבטוצ'ן בוויקישיתוף טמבטוצ'ן, באתר NCBI (באנגלית) טמבטוצ'ן, באתר GBIF (באנגלית)
דויד אגנסו

דויד אגנסו מנדס (בספרדית: David Aganzo Méndez; נולד ב-10 בינואר 1981) הוא כדורגלן עבר ספרדי ששיחק בעמדת החלוץ. אגנסו התחיל את הקריירה שלו בעונת 99/00 בריאל מדריד, שבה גדל במחלקת הנוער. בעונת 00/01 עבר לקבוצת אספניול, אך לא שותף בשום משחק באותה העונה ונאלץ לעזוב את הקבוצה. בעונת 01/02 עבר לקבוצת אקסטרמדורה ששיחקה בליגה השנייה בספרד. הוא שותף ב-16 משחקים בהם כבש 5 שערים. בהמשך אותה העונה חזר לאספניול, בה שותף ב-12 משחקים אך לא כבש. בעונת 02/03 עבר לויאדוליד שבה שיחק 30 משחקים וכבש 9 שערים. בעונת 03/04 עבר אגנסו לקבוצת לבאנטה ששיחקה בליגה השנייה בספרד, שבה שיחק 33 משחקים וכבש 9 שערים, בסוף העונה עלתה הקבוצה לליגה הראשונה בספרד ואגנסו עזב אותה. לאחר מכן חזר למועדון הביתי שלו, ריאל מדריד, בעונת 04/05, אך לא שותף בשום משחק, והחליט לעבור לקבוצת ראסינג סנטנדר שבה שיחק השוער הישראלי דודו אוואט. בתחילת עונת 05/06 המשיך בראסינג סנטנדר. בעונה זו שיחק 17 משחקים וכבש 3 שערים, אך החליט לעבור לקבוצה אחרת ולאחר שקיבל מספר הצעות מאירופה החליט לאחר התייעצות עם השוער דודו אוואט לעבור לקבוצת בית"ר ירושלים שהציעה לו את הסכום הגבוה ביותר מבין ההצעות שקיבל. לאחר חצי עונה בישראל חזר לספרד, ושיחק גם בדפורטיבו אלאבס, ראיו ואיקאנו והרקולס אליקנטה בליגה השנייה. בשנת 2012 עבר לקבוצת אריס סלוניקי היוונית. לאחר שנתיים בקבוצה חתם בדפורטיבו לוגו מהליגה הספרדית השנייה שם פרש ממשחק פעיל במהלך העונה בעקבות פציעה. מדיה וקבצים בנושא דויד אגנסו בוויקישיתוף דויד אגנסו, ברשת החברתית אקס (טוויטר) דויד אגנסו, באתר Transfermarkt דויד אגנסו, באתר Soccerway דויד אגנסו, באתר BDFutbol דויד אגנסו, באתר WorldFootball.net דויד אגנסו, באתר FootballDatabase.eu
גרגנורניס

גרגנורניס (שם מדעי: Garganornis; מילולית: "העוף של גרגנו") הוא סוג של ברווז ענקי נכחד ממשפחת הברווזיים אשר חי במהלך תקופת המיוקן לפני 9-5.5 מיליון שנה באי הקדום גרגנו (אנ') אשר כיום מצוי בשטחי פוג'ה שבאיטליה. בסוג זה היה מין אחד - Garganornis ballmanni, אשר התגלה בשנת 2014. המין קרוי על שם החוקר שתיאר אותו, פטר בלמן (Peter Ballmann). ממצאים נוספים מהאזור התגלו ב-2016 בל'אקווילה. נמצאו ממנו מספר עצמות מפרקים ועצמות גפיים המרמזים על קרבתו לברווזים, אם כי ישנו קשר גם לגסטורניסיים הענקיים. הגרגנורניס היה גדול מכל ברווז חי, גם מהברבור המצוי, הכבד שבברווזים והוא הגיע למשקל 15-22 ק"ג כשעצמות החזה שלו היו גדולות ב-30% והוא גדל כחלק ממעברו לאי. ככל הנראה הוא היה חסר יכולת תעופה עקב משקלו. הוא גם היה בעל שרירי תעופה קצרים יותר ובעל עצמות קצרות מדי ביחס לאורכו. מבנה השורש שלו הזכיר את הרגל של כמה אווזים גדולים וגם של הקמיקי מדרום אמריקה. הוא חי סביב פאונה אנדמית לאי שכללה תנשמות ענק, דורס גדול מהסוג גרגנואטוס (Garganoaetus), הפרסתן הקטן הופליטומריקס וקיפוד ענקי טורף - הדינוגלריקס שאולי ניזון מהברווז. יונקים אלה אולי הגיעו לאי דרך רפסודות צפות. בסוף המיוקן האי אולי התאחד עם יבשת אירופה ואיטליה ואולי דבר זה גרם להכחדת הברווז. מדיה וקבצים בנושא גרגנורניס בוויקישיתוף גרגנורניס, באתר האנציקלופדיה של החיים (באנגלית) גרגנורניס, באתר GBIF (באנגלית)
מיגל לאיון

מיגל ארתורו לאיון פראדו (בספרדית: Miguel Arturo Layún Prado; נולד ב-25 ביוני 1988) הוא כדורגלן מקסיקני המשחק בקלוב אמריקה. לאיון התחיל את הקריירה שלו במחלקת הנוער של קרטרו, ובגיל 18 הצטרף לוראקרוס. ב-28 באפריל 2007 ערך את הופעת הבכורה שלו בקבוצה בתיקו 1-1 נגד נקקסה. ב-25 בפברואר 2009 הבקיע את שער הבכורה שלו בקבוצה בניצחון 1-5 נגד טמפיקו מאדרו. בקיץ 2009 חתם לאיון באטאלנטה מהסרייה א' תמורת 625 אלף אירו. ב-27 בספטמבר 2009 ערך את הופעת הבכורה שלו בתיקו 1-1 נגד קייבו ורונה ובכך הפך לכדורגלן המקסיקני הראשון בסרייה א'. ב-21 בדצמבר 2009 חתם בקלוב אמריקה. ב-2 במאי 2010 הבקיע את שער הבכורה שלו בקבוצה, במשחק שהסתיים בתיקו 2-2 נגד טולוקה. ב-26 במאי 2013 הבקיע את הפנדל האחרון בדו-קרב בעיטות ההכרעה נגד קרוס אסול בגמר קלאסורה 2013. ב-26 בספטמבר 2013 הבקיע רביעייה בניצחון 1-4 נגד סנטוס לגונה. ב-30 בדצמבר 2014 חתם לאיון בגרנדה מליגת העל הספרדית לחמש שנים. ב-9 בינואר 2015 חתם לארבע וחצי שנים בווטפורד. יום למחרת, הוא ערך את הופעת הבכורה שלו בקבוצה בהפסד 3-1 להאדרספילד טאון. ב-8 באוגוסט 2015 לאיון הבקיע את שער הבכורה שלו בקבוצה בתיקו 2-2 נגד אברטון. ב-31 באוגוסט 2015 הושאל לפורטו תמורת 6 מיליון אירו. ב-12 בספטמבר 2015 ערך את הופעת הבכורה שלו בקבוצה בניצחון 1-3 נגד ארוקה. ב-4 בנובמבר הבקיע את שער הבכורה שלו בקבוצה בניצחון 1-3 נגד מכבי תל אביב במסגרת שלב הבתים של ליגת האלופות. ארבעה ימים לאחר מכן, הבקיע את שער הליגה הראשון שלו בניצחון 0-2 נגד ויטוריה סטובאל. ב-28 במאי 2016 חתם בפורטו תמורת 6 מיליון אירו נוספים. ב-30 בינואר 2018 הושאל לסביליה עד לסיום העונה. ב-11 ביולי 2018 חתם בויאריאל לשלוש שנים, וב-31 באוגוסט ערך לאיון את הופעת הבכורה שלו בקבוצה בהפסד 1-0 לז'ירונה. בינואר 2019 חתם במונטריי. ב-3 ביוני 2021 חזר לקלוב אמריקה וחתם עד לסוף העונה. בשנת 2013 לאיון זומן לראשונה לסגל נבחרת מקסיקו לקראת גביע הזהב 2013. ב-11 ביולי 2013 לאיון ערך את הופעת הבכורה שלו בנבחרת בניצחון 0-2 נגד קנדה. ב-28 במאי 2014 לאיון הבקיע את שערי הבכורה שלו בניצחון 1-3 נגד ישראל, בו כבש צמד. לאיון נכלל בסגל הנבחרת גביע הזהב 2013, מונדיאל 2014, גביע הזהב 2015, קופה אמריקה 2016, גביע הקונפדרציות 2017 ומונדיאל 2018. אמריקה ליגת העל המקסיקנית: קלאסורה 2013, ארפרטורה 2014 פורטו ליגת העל הפורטוגזית: 2017/2018 מונטריי אליפות מקסיקו: אפרטורה 2019 הגביע המקסיקני: 2019/2020 ליגת האלופות של CONCACAF: ‏ 2019 נבחרת מקסיקו גביע הזהב: 2015 גביע ה-CONCACAF: ‏ 2015 אישיים מלך הבישולים בליגת העל המקסיקנית: 2015/2016 נבחרי העונה ב-CONCACAF: 2015, 2016 מדיה וקבצים בנושא מיגל לאיון בוויקישיתוף מיגל לאיון, ברשת החברתית פייסבוק מיגל לאיון, ברשת החברתית אקס (טוויטר) מיגל לאיון, ברשת החברתית אינסטגרם מיגל לאיון, באתר Transfermarkt מיגל לאיון, באתר Soccerway מיגל לאיון, באתר BDFutbol מיגל לאיון, באתר WorldFootball.net מיגל לאיון, באתר National Football Teams מיגל לאיון, באתר FootballDatabase.eu
אלפא רומיאו ג'ולייטה (1954)

אלפא רומיאו ג'ולייטה (1954) (באיטלקית: Alfa Romeo Giulietta (1954)) היא מכונית משפחתית תוצרת יצרנית הרכב האיטלקית אלפא רומיאו אשר יוצרה באיטליה בין השנים 1954–1966. 4 דלתות - סדאן. 2 דלתות - רודסטר (ספיידר). 2 דלתות קופה (2 נוסעים) (ספרינט). 2 דלתות קופה (2+2 נוסעים) (ספרינט). "Giulietta Berlina" (סדאן). "Giulietta T.I". "Giulietta Sprint". "Giulietta Sprint Veloce". "Giulietta Sprint Speciale". יוצרו כ-136,000 יחידות. בין השנים 1955-160 יוצרו 56,500 יחידות. בין השנים 1959-1964 יוצרו 79,000 יחידות. מנוע בנזין. מנוע קדמי. מנוע הנעה אחורית. "אלפא רומיאו ג'ולייטה ספיידר" הוצגה בתערוכת הרכב של פריז בשנת 1955. "אלפא רומיאו ג'ולייטה", 4 דלתות "אלפא רומיאו ג'ולייטה" שנת 1960, 4 דלתות "אלפא רומיאו ג'ולייטה" שנת 1960, 4 דלתות "אלפא רומיאו ג'ולייטה" שנת 1960 - מבט לתא הנהג "אלפא רומיאו ג'ולייטה", שנת 1962, דגם "Sprint 1600" "אלפא רומיאו ג'ולייטה" דגם "Sprint" "אלפא רומיאו ג'ולייטה" דגם "Spider", שנת 1956 "אלפא רומיאו ג'ולייטה" דגם "Spider" "אלפא רומיאו ג'ולייטה", שנת 1962, דגם "Spider" - מבט לתא הנהג ולוח מחוונים אלפא רומיאו אלפא רומיאו GTA אלפא רומיאו ג'ולייטה (1977) מדיה וקבצים בנושא אלפא רומיאו ג'ולייטה בוויקישיתוף אלפא רומיאו ג'ולייטה, סרטון באתר יוטיוב "אלפא רומיאו ג'ולייטה" ו"ג'וליה" (1954-1965) - עיצוב auto.howstuffworks.com/1954-1965-alfa-romeo-giulietta-giulia1 "אלפא רומיאו ג'ולייטה" berlinaregister. "אלפא רומיאו ג'ולייטה ספיידר" שנת 1955 supercars.net/blog/1955-alfa-romeo-giulietta-spider "אלפא רומיאו ג'ולייטה ספיידר" web.archive.org/web "אלפא רומיאו ג'ולייטה ספרינט" archive.org/web/20100127192733
Draw poker

Draw Poker (פוקר סגור) היא גרסה של משחק פוקר שבה משחקים ללא קלפי קהילה מהלך המשחק (פירוט זה מדבר על המשחק 5 draw poker בלבד): מניחים את ההימור ההתחלתי שנקבע בין השחקנים. כל שחקן מקבל מהמחלק חמישה קלפים. לאחר קבלת הקלפים כל שחקן יכול לפרוש או להמשיך לשחק תוך שהוא מעלה או משווה את ההימורים של השחקנים האחרים. אחרי קבלת חמשת הקלפים מגיע הסיבוב הראשון, שבו מותר לשחקנים להחליף עד שלושה קלפים (אפשר להישאר עם הקלפים ולא להחליף אף קלף) לפי ראות עיניהם. לדוגמה: אם יש ביד זוג מלכים, אס עלה (A♠),‏10 תלתן (10♣) ו-8 יהלום (8♦), רצוי להחליף אחד עד שלושה מהקלפים, אך לא לוותר על זוג המלכים, למען קבלת יד טובה יותר). אחרי הסיבוב הראשון, שבו הוחלפו הקלפים, כל שחקן יכול להעלות את ההימור או להשוות להימורי השחקנים האחרים. שחקן שאינו משווה בעצם יוצא מהמשחק. אחרי שהשחקנים מעלים את ההימור ומחליטים לגלות את הקלפים שבידם, נקבע המנצח לפי היד החזקה ביותר מבין כל השחקנים שנותרו במשחק. במקרה של תיקו בין השחקנים הקופה מתחלקת בין השחקנים השווים. תיקו הוא נדיר בפוקר סגור, מכיוון שללא קלפי קהילה הסיכוי שחמשת הקלפים יהיו זהים הוא נמוך מאוד. לעיתים רחוקות, בווריאציות מקומיות של המשחק, ממשיכים לדרג גם לפי הסדרה [עלה שחור♠, לב אדום♥, יהלום אדום♦, תלתן שחור♣].
פוקייה דילמה

פוקייה דילמה (בהולנדית: Foekje Dillema; ‏18 בספטמבר 1926 – 5 בדצמבר 2007) הייתה אתלטית הולנדית. הפרסום של דילמה כספורטאית החל בשנת 1949, כיריבה לאתלטית ההולנדית המפורסמת פאני בלנקרס-קון, שזכתה בארבע מדליות זהב באולימפיאדת 1948, ונבחרה כ"אתלטית המאה" על ידי התאחדות האתלטיקה הבינלאומית (IAAF) ב-1999. דילמה זכתה בתואר "אתלטית המרוץ" לאחר שניצחה בריצת 100 מטר ובריצת 200 מטר בטורניר בלונדון בשנת 1949, והביסה את בלנקרס-קון. בשנת 1950, דילמה הושעתה מתחרות לצמיתות על ידי IAAF מכיוון שסירבה להיבחן בבדיקת אימות מין לקראת האליפות האירופאית בבריסל. דילמה הייתה הנבדקת המיועדת הראשונה לבדיקת אימות מין, פרקטיקה שההתאחדות האתלטית המשיכה בה עד לשנת 1992. השיא של דילמה, 24.1 שניות בריצת 200 מ', נמחק מן הרשומות. ב-13 ביולי 1950, כשהייתה בדרך לתחרות בינלאומית בצרפת, עוכבה דילמה על ידי הרשויות ההולנדיות, ואז היא הושעתה לצמיתות גם על ידי התאחדות האתלטיקה ההולנדית, לפי הצהרת ההתאחדות "בשל תוצאות בדיקה" אשר מעולם לא פורסמו. דילמה פרשה לביתה בפריסלנד, ולא יצאה ממנו למשך יותר משנה. היא המשיכה לחיות חיים שקטים בעיירת הולדתה, ותמיד סירבה לדבר על המקרה. דילמה, שזוהתה בלידתה כנקבה והייתה בעלת פנוטיפ נקבי, גדלה כילדה וחייתה כאישה. לאחר מותה, נערכה בדיקה גנטית מתאים שנלקחו מבגדים שלבשה, ולפי הבדיקה היו סימנים לקיום כרומוזום Y ב-DNA שלה. עלתה לפיכך ההשערה שהיא הייתה בעלת פסיפס גנטי בתאי עורה. הדו"ח העלה ספקולציה שדילמה התפתחה מזיגוטה עם תסמונת קליינפלטר (גנוטיפ XXY), אשר התפצל לעובר בעל חצי גנוטיפ XX וחצי XY, מצב שהיה מכונה "הרמפרודיטיזם אמיתי", הביוגרף של דילמה, מקס דולה, הסיק שאם הייתה דילמה מסכימה לבדיקה, לא הייתה מורשית להמשיך ולהתחרות בתור בעלת כרומוזום Y. במהלך השנים, נערכו מספר סוגי בדיקות לגילוי כרומוזום Y אצל ספורטאיות, שחלקן ספגו ביקורת קשה מגופים מדעיים (כגון בדיקות גופיף בר ובדיקות PCR). כל אתלטית אשר התגלה אצלה כרומוזום Y על פי בדיקות אלה הושעתה מתחרות עד שנת 2011. בעשורים האחרונים, עלו מחאות רמות יותר מרחבי העולם נגד הבדיקות, והוועדה האולימפית נעתרה להתנגדויות והפסיקה את הבדיקות. עם זאת, הוועדה האולימפית וההתאחדות האתלטית עדיין עורכות בדיקות טסטוסטרון מאז 2011, ואתלטית עם היפראנדרוגניות לא תורשה להתחרות ללא טיפול רפואי למיגור התופעה, כולל ניתוחים להסרת בלוטות המין. 57 שנים לאחר ששיאה נמחק, ולאחר שכבר לא הייתה בחיים, החזירה התאחדות האתלטיקה ההולנדית לדילמה את שיאה והכירה בה כספורטאית לאומית. בשנת 2014 הוקמה לכבודה אנדרטה אשר הועברה ב-2018 לפארק ספורט באזור לייוורדן. גם בעיר הולדתה, בורום במחוז פריסלנד הוצבה אנדרטה לכבודה. 100 מטר: 12.1 שניות (1949) לונדון 200 מטר: 24.1 שניות (1950) אמסטרדם טרנסג'נדריות ואינטרסקסואליות בספורט מדיה וקבצים בנושא פוקייה דילמה בוויקישיתוף פוקייה דילמה, באתר Track and Field (נשים) Sex and gender issues in competitive sports: investigation of a historical case leads to a new viewpoint, Kaye N Ballantyne, Manfred Kayser, J Anton Grootegoed; Journal of Sports Medicine, 2012 Jun 1; 46(8): 614–617. Nigel Farndale, ‏Athletics: Caster Semenya the latest female athlete suspected of being biological male, The Telegraph, 25 October 2009 Karkazis, K.; Jordan-Young, R.; Davis, G.; Camporesi, S. (2012). "Out of Bounds? A Critique of the New Policies on Hyperandrogenism in Elite Female Athletes". The American Journal of Bioethics. 12 (7): 3–16. doi:10.1080/15265161.2012.680533. PMC 5152729. PMID 22694023.
סנדרין קורמן

סנדרין קורמן (בצרפתית: Sandrine Corman; נולדה ב-12 באפריל 1980) היא מנחת טלוויזיה ומגישת רדיו בלגית. קורמן נולדה בעיר ורוויה (Verviers). נבחרה למיס בלגיה 1997 וייצגה את מדינתה בתחרויות מיס עולם 1997 ומיס תבל 1998. ב-1998 היא החלה את הקריירה הטלוויזיונית שלה בערוץ הטלוויזיה RTL, והנחתה בין היתר את התוכניות "Les balades de Sandrine" ו-"Télévie". ב-2009 החלה להנחות את הגרסה הצרפתית של התוכנית "America's Got Talent" ו"וייפאאוט" ובאותה שנה שיחקה בתיאטרון במחזה מאת מארק קאמולטי ושרה בלהקה "הקרקס". ב-2010 הנחתה את הגרסה הצרפתית של התוכנית "טופ שף". ב-2011 החלה להנחות את הגרסה הצרפתית של "אקס פקטור". מ-2015 היא מגישה את תוכנית הריקודים "Got to Dance: Le Meilleur Danseur". היא שימשה מספר פעמים כמנחה של תחרות מיס בלגיה ומלך היופי של בלגיה. ב-2007 נישאה לדוגמן חביאר פיאמס וב-2007 נולד בנה. ב-2008 נפרדה מבעלה וב-2014 נישאה בשנית, ב-2015 ילדה את בנה השני. סנדרין קורמן, ברשת החברתית אקס (טוויטר) סנדרין קורמן, במסד הנתונים הקולנועיים IMDb (באנגלית) Interview exclusive de Sandrine Corman, interviewdelasemaine.e-monsite.com 1997: Sandrine Corman, lesoir.be (באנגלית) PHOTOS - Sandrine Corman était Miss Belgique en 1997., www.puretrend.com (בצרפתית) Sandrine Corman, The X-Factor Wiki (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ליגת העל הסלובנית בכדורסל

ליגת העל הסלובנית בכדורסל (בסלובנית: Slovenska Košarkarska Liga‏ .1) היא ליגת הכדורסל הבכירה בסלובניה. נקראת גם "Liga Nova KBM" לצורכי חסות מסחרית. הליגה מנוהלת על ידי "פדרציית הכדורסל של סלובניה", ומשתתפות בה 10 קבוצות. הליגה נוסדה בשנת 1991, לאחר היפרדותה של סלובניה מיוגוסלביה. עד עונת 1990/1991 הייתה קיימת "ליגת רפובליקת סלובניה", אשר פעלה כליגה מהדרג השני והשלישי ביוגוסלביה. קבוצת אולימפיה ליובליאנה זכתה באליפות הליגה ב-17 מתוך 28 שנות פעילותה. מלבד ליובליאנה זכו באליפות קבוצות קרקה נובו מסטו (7), הליוס סאנס (2), שנטיור (1) ופרימורסקה (1). מאז הקמתה בשנת 1991 פעלה הליגה תחת השמות הבאים: בשלב הבתים הראשון כל קבוצה משחקת 18 משחקים – משחק בית אחד ומשחק חוץ אחד מול כל אחת מ-9 הקבוצות האחרות. 8 הקבוצות בעלות המאזן הטוב ביותר מעפילות לשלב "הפלייאוף העליון", בעוד 2 הקבוצות הנוספות מתמודדות ב"פלייאוף התחתון": בפלייאוף העליון נערכים 14 מחזורים, כאשר כל קבוצה מתמודדת פעמיים מול כל אחת מ-7 הקבוצות האחרות (פעם בבית ופעם בחוץ). מאזן הקבוצות לא כולל את שלב הבתים הראשון. 4 הקבוצות בעלות המאזן הטוב ביותר מעפילות לשלב חצי הגמר, הנערך כסדרה של שלושה משחקים. המנצחות בחצאי הגמר מתמודדות ביניהן בגמר הליגה, אשר נערך כסדרה של חמישה משחקים. בפלייאוף התחתון משתתפות כאמור 2 הקבוצות בעלות המאזן הנמוך ביותר בסיום שלב הבתים הראשון, וכן 4 הקבוצות בעלות המאזן הטוב ביותר בליגת המשנה של סלובניה. כל קבוצה מתמודדת פעמיים מול כל אחת מ-5 הקבוצות האחרות (פעם בבית ופעם בחוץ); שתי הקבוצות בעלות המאזן הטוב ביותר בסיום המחזור העשירי זוכות במקום בליגת העל בעונה העוקבת, בעוד יתר 4 הקבוצות משתתפות בליגת המשנה. אתר האינטרנט הרשמי של ליגת העל הסלובנית בכדורסל (בסלובנית)
ביקמוגיורושד

ביקמוגיורושד (בהונגרית: Bükkmogyorósd) הוא כפר קטן במחוז בורשוד-אבאוי-זמפלן שבצפון מזרח הונגריה. בביקמוגיורושד התגוררו יהודים בודדים לתקופת זמן קצרה. אתר האינטרנט הרשמי של ביקמוגיורושד (בהונגרית) מדיה וקבצים בנושא ביקמוגיורושד בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מגילות (כתב עת)

מגילות הוא כתב עת מדעי לחקר מגילות מדבר יהודה היוצא לאור בעברית על ידי מוסד ביאליק בשיתוף הפקולטה למדעי הרוח באוניברסיטת חיפה ומרכז אוריון לחקר מגילות מדבר יהודה באוניברסיטה העברית בירושלים. הוא יוצא לאור מאז שנת 2003. כתב העת נוסד בסמוך לסיום פרסומן של כל המגילות, והוא נועד למלא את החסר בפרסומים בעברית בנושא. רוב המאמרים בכרכים השונים הם עיבודים להרצאות שניתנו בסדנת חיפה השנתית לחקר מגילות קומראן, ועליהם נוספו מאמרים של חוקרים מן התחום או מתחומים קרובים. המאמרים כוללים מהדורות חדשות לטקסטים, פרשנות, שאלות לשון ונוסח, דיון בענייני אמונות ודעות במגילות קומראן וביקורות על ספרים חדשים העוסקים במגילות. העורכים המייסדים של כתב העת הם פרופ' דבורה דימנט ופרופ' משה בר-אשר, ובעריכתם יצאו תשעה כרכים (שניים מהם כפולים). תשעה כרכים אלה הוצאו על ידי מוסד ביאליק בשיתוף אוניברסיטת חיפה. החל מהכרך העשירי, כתב העת יוצא במוסד ביאליק בשיתוף אוניברסיטת חיפה (הפקולטה למדעי הרוח) ומרכז אוריון לחקר מגילות מדבר יהודה באוניברסיטה העברית. נכון ל-2021, עורכיו הם פרופ' נועם מזרחי ופרופ' דבורה דימנט. אתר האינטרנט הרשמי של מגילות כתב העת מגילות באתר מוסד ביאליק. גיליונות "מגילות" במאגר JSTOR (הצגת דף זה מתאפשרת לאחר הזדהות באתר הספרייה הלאומית, וכניסה לכתב עת כלשהו בדף המוצג. הרישום לאתר הספרייה הוא חינם). המאמרים זמינים באתר כשנתיים וחצי לאחר הופעתם.
מגילות

האם התכוונתם ל... מגילה – רצועה ארוכה של קלף, פפירוס או נייר, שעליה נכתבו סימני כתב ואיורים בעת העתיקה. חמש מגילות – חטיבה של חמישה ספרים המופיעים, על פי נוסח המסורה, בחלק הכתובים של התנ"ך וכוללת את מגילת אסתר, מגילת רות, שיר השירים, איכה וקהלת. מגילות מדבר יהודה – מכונות גם מגילות מדבר יהודה, התגלו במערות במדבר יהודה (בעיקר באזור קומראן) החל משנת 1947. מועצה אזורית מגילות ים המלח – מועצה אזורית בצפון ים המלח. מגילות (כתב עת) – כתב עת העוסק בחקר מגילות מדבר יהודה. מגילות שפירא – עותק של ספר דברים שהוצג על ידי מוזס וילהלם שפירא בשלהי המאה ה-19, שמקוריותו שנויה במחלוקת. מגילות משה ומגילות אברהם - קטעים בקוראן
דייגו פוזר

דייגו פוזר (באיטלקית: Diego Fuser; נולד ב-11 בנובמבר 1968) הוא כדורגלן עבר איטלקי ששיחק בעמדת הקיצוני הימני. פוזר החל את הקריירה שלו בשנת 1986 בטורינו. בשורות הקבוצה הוא רשם 49 משחקים לפני שעבר למילאן (1989-90 ו-92–1991). במהלך שתי העונות שלו במילאן הוא זכה בגביע אירופה לאלופות (1989-90) ובאליפות הליגה (1991-92), בנוסף לסופר קאפ האירופי ולגביע הביניבשתי (1989). בין שתי התקופות שלו במילאן, פוזר שיחק עונה אחת במדי פיורנטינה. בשנת 1992, פוזר עבר ללאציו. מעבר זה הפך אותו לאחד מחביבי הקהל באותה התקופה, כששיחק אצלה שש שנים ורשם 188 הופעות ו-35 שערים. במדי הקבוצה, הוא זכה בגביע האיטלקי בעונת 98–1997 והגיע לגמר גביע אופ"א של אותה העונה, כקפטן. לאחר ההפסד בגמר גביע אופ"א עם לאציו, הוא הצליח לזכות בסופו של דבר במפעל זה, אך הזכייה הייתה עונה לאחר מכן במדי פארמה, כשגם בגמר זה שימש כקפטן הקבוצה. כמו כן, הוא זכה עימה בגביע האיטלקי של אותה העונה ובסופר קאפ האיטלקי לשנת 1999. פוזר ביצע צעד שנוי במחלוקת בקיץ 2001, כשחתם במדי רומא, היריבה העירונית של לאציו, ובה רשם 15 הופעות בשתי עונות. במדי הקבוצה הוא הצליח לזכות בסופר קאפ האיטלקי לשנת 2001. בעונת 04–2003, הוא שב לקבוצה בה התחיל את הקריירה שלו, טורינו, שהייתה נמצאת בסרייה ב'. לאחר עונה אחת בטורינו, הוא עבר בשלל קבוצות בליגות הנמוכות של איטליה עד שפרש מכדורגל בשנת 2012. מארוקי רשם 25 הופעות ו-3 שערים עבור המדים הלאומיים של נבחרת איטליה בין השנים 1993 ל-2000. הוא נכלל בסגל שלה ליורו 1996 תחת המאמן, אריגו סאקי; בטורניר זה הוא רשם שלוש הופעות, אך הנבחרת הודחה כבר בשלב הבתים. הוא היה בסגל 26 השחקנים של הנבחרת לקראת יורו 2000 של המאמן דינו זוף, אך בסופו של דבר לא נכלל בסגל הסופי לטורניר. פוזר היה שחקן מהיר, אנרגטי, עם יכולת טכנית והגבה טוב, שהצטיין בעיקר בריצה על האגף הימני ובבישולים לחלוצים מהגבהות מדויקות. בנוסף, פוזר היה ידוע בתור שחקן בעל בעיטה עוצמתית מרחוק ובעל בעיטות מדויקות ממצבים נייחים. דייגו נשוי לאורייטה. בנם, מתיאו, נפטר בשנת 2011, כשהיה בן 15, לאחר מאבק ארוך במחלה. מילאן סרייה א' (1): 1991/92 גביע אירופה לאלופות (1): 1989/90 הסופר קאפ האירופי (1): 1989 הגביע הביניבשתי (1): 1989 לאציו הגביע האיטלקי (1): 1997/98 פארמה הגביע האיטלקי (1): 1998/99 גביע אופ"א (1): 1998/99 הסופר קאפ האיטלקי (1): 1999 רומא הסופר קאפ האיטלקי (1): 2001 מדיה וקבצים בנושא דייגו פוזר בוויקישיתוף דייגו פוזר, באתר Transfermarkt דייגו פוזר, באתר WorldFootball.net דייגו פוזר, באתר National Football Teams דייגו פוזר, באתר FootballDatabase.eu הבכורה של פוזר בטורינו הסטטיסטיקות של פוזר במדי מילאן זוף מתלבט את מי להרכיב בסגל הסופי של הנבחרת ליורו 2000
דיק ואן ארסדייל

ריצ'רד אלברט "דיק" ואן ארסדייל (באנגלית: Richard Albert "Dick" Van Arsdale; נולד ב-22 בפברואר 1943) הוא כדורסלן עבר אמריקאי, אשר שיחק בליגת ה-NBA בין השנים 1965–1977. ממוצעיו לאורך קריירת ה-NBA הם 16.4 נקודות, 4.1 ריבאונדים ו-3.3 אסיסטים למשחק. אחיו התאום, טום ואן ארסדייל, שיחק אף הוא ב-NBA בין השנים 1965–1977. ואן ארסדייל נולד וגדל באינדיאנפוליס שבאינדיאנה, ובין השנים 1961–1965 למד באוניברסיטת אינדיאנה. ב-3 עונותיו בקבוצת הכדורסל של האוניברסיטה שיחק לצד אחיו טום, ורשם ממוצעים של 17.2 נקודות ו-10.0 ריבאונדים למשחק. אותן עונות היו האחרונות בקריירה של מאמן הקבוצה בראנץ' מקראקן, חבר היכל התהילה של הכדורסל. בדראפט ה-NBA‏ 1965 נבחר ואן ארסדייל על ידי ניו יורק ניקס בבחירה העשירית, ומיד אחריו נבחר אחיו על ידי הפיסטונס. בסיום עונת הרוקי שלו נבחר לחמישיית הרוקיז של העונה לאחר שקלע 12.3 נקודות בממוצע למשחק, ובשתי העונות הבאות קלע כ-13.1 נקודות למשחק עבור הניקס. לאחר 3 עונות עם הניקס נבחר ואן ארסדייל על ידי פיניקס סאנס בדראפט ההרחבה של שנת 1968. ב-3 עונותיו הראשונות בפיניקס העמיד ממוצעים כוללים של 21.4 נקודות, 4.7 ריבאונדים ו-4.4 אסיסטים למשחק, ובשלושתן נבחר להשתתף במשחק האולסטאר, לצד חבריו לקבוצה גייל גודריץ' (1969) וקוני הוקינס (1970 ו-1971). בעונת 1973/1974 נבחר לחמישיית ההגנה השנייה של העונה, ובכך היה לשחקן השני בתולדות הסאנס (אחרי פול סיילאס) שזוכה לכבוד זה. בעונת 1975/1976 העפילה פיניקס לשלב הפלייאוף מהמקום השלישי באזור המערבי, ועל אף שלא החזיקה ביתרון ביתיות גברה על המדורגת שנייה סיאטל סופרסוניקס (4–2) ועל המדורגת ראשונה גולדן סטייט ווריורס (4–3) בדרך להעפלה ראשונה אי פעם לגמר ה-NBA. בסדרת הגמר עצמה הפסידו הסאנס לבוסטון סלטיקס בתוצאה 2–4. בעונת 1976/1977 שיחק לצד אחיו טום ואן ארסדייל, אשר הצטרף לפיניקס, ובסיום אותה עונה פרשו שניהם ממשחק, בגיל 34. בעת פרישתו החזיק בשיאי פיניקס סאנס עבור מספר משחקים (685), דקות משחק (24,242), נקודות (12,060) ואסיסטים (2,396) בקבוצה. בנובמבר 1977 הופרשה גופייתו עם המספר "5" על ידי הקבוצה. לקראת סיום עונת 1986/1987 מונה למאמנה הראשי של פיניקס סאנס כמחליפו של ג'ון מקלאוד, ועד לסיום העונה רשמה הקבוצה מאזן ניצחונות חיובי 14–12. בשנים הבאות שימש כסגן נשיא הקבוצה לפעולות כדורסל ("Vice President of Basketball Operations"). פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של ואן ארסדייל ב-NBA, באתר basketball-reference.com סטטיסטיקות קריירת המכללות של ואן ארסדייל, באתר sports-reference.com רשימת הנבחרים בדראפט 1965, באתר basketball-reference.com רשימת הנבחרים בדראפט ההרחבה של שנת 1968, באתר basketball-reference.com שחקנים שגופייתם הופרשה על ידי הסאנס, באתר הקבוצה